( 2,'Î5 ) 



contrée de l'Arbre sèche jusque au flum de Jon, et iluec demorent 

 con sa hoste por gardere sa terè qe les jens dou roi Caidu ne les 

 doumajent. En tel mainere con voz avés oï demoroit Argon con 

 sez jens en celz plaingne de l'Arbre sèche , et gardoit bien maintes 

 cités e maintes castiaus qe environ lui estoient. Or avint qe le roi 

 Caidu asenblent grant quantité des homes à chavaz et en fist che- 

 veitan un sien frère que avoit à non Barac que moût estoit sajes e 

 prodoumes : et Caidu li dist qe il velt que il conbatc à Argon. Ba- 

 rac dit qu'il fira son coitiandemant e porcacera à tut son poir de 

 domajere Argon e sez jens. Et après teste paroilie Barac con 

 toutes sez jens qe bien estoient grandisme quantités , se mist à la 

 voie e cavauchent maintes jornce senz aventure trever que à men- 

 tovDir face , qe il furent venus jusque au flum de Jon , e furent 

 près à Argon à dix miles. E que vos en diroie ? Quant Argon soit 

 cornant Barac estoit venu con grant jens , il s'aparoille moût bien 

 con tout sez jens. Il ne demorent mie plus de trois jors qe andeus 

 furent au canp aparoillés et armés : ce est Argon con sez jens et 

 Barac con le Senz. E qe voz en diroie ? Quant il furent bien apa- 

 roillés et atîré , e les naccar comenzent à soncr , adonc ne font 

 demorance , mes tout mantinant laissent corere le un ver l'autre. 

 Or peust veoir traire sagite e voler çà e là , si qe^ l'aier en estoit si 

 pleine qe il senbloit pluie ; e quant les unes parties e les autres ont 

 gité toute lor sagites, c qe maint homes e maint chevaus hi furent 

 occis, adonc mistrent main à le spée e à le macques e se corent sus 

 e conmencent la bataille moût cruelle e felonesche. Il se trencent 

 main et bras. Il s'en ocient cavalz, il se maumenent molt villane- 

 ment. Il estoit si grant la nosse e la crie qe le n'oïstle Dieu tonant 

 E si voz di qe en pou d'ore la tere estoit toute coverte des homes 

 mors e des navrés à mors. E por coi voz aleroi disant maintes pa- 

 roilles ? Sachiés tout voiremant qe Barac e sez homes ne postrent 

 durer à la force d'Argon , et adonc se parti con sez jens e s'en 

 tome outre le flum ; et Argon sez homes le chacent auquant et 

 n'ocistrent en grant quantité. En tel mainere ala cesle bataille con 



